בס"ד **דרשת בר מצוה שמואל פרץ הלוי קארפ נ"י**

1. **בפרשת בהר** (פרק כה,מו) כתיב והתנחלתם אותם לבניכם אחריכם לרשת אחוזה **לעולם בהם תעבודו** ובאחיכם בני ישראל איש באחיו לא תרדה בו בפרך. ונחלקו **הראשונים** בגדר צווי התורה ד"לעולם בהם תעבודו" עפ"י מה שיש לחקור האם יש כאן מצות עשה להחזיקו בתורת עבד לעולם [כי זה פשוט שאין חיוב ומצות עשה להעבידו] או דאין מצות עשה להחזיקו בתורת עבד והוי רק איסור עשה כעין לאו הבא מכלל עשה, דמכלל לעולם בהם תעבודו יש ללמוד "אל תשחררו". ויש שיטה בראשונים שהוא רק מדרבנן וקרא באסמכתא בעלמא, ויש שסוברים שאינו איסור כלל אלא מידת חסידות. שיטת **הרמב"ם** בספר המצוות (מצוה רלה) שכ' וז"ל "היא שצונו בדין עבד כנעני, והוא **שנעבוד בו לעולם** ושאין לו חירות אלא בשן ועין וכו' ". ומבאר **הרב ירוחם פערלאוו** על **הרס"ג** (חלק העשין עמוד תי) דהואיל והרמב"ם מנה זאת במנין המצוות מבואר דס"ל להרמב"ם ד"לעולם בהם תעבודו" הוא מצות עשה ולא דהוי איסור עשה, והיינו שכוונת התורה היא מצות עשה ע"י להחזיקו בתורת עבד, ולא כהצד השני שהתורה באה להזהירו שלא לשחררו בחינם. ודעת **הבה"ג** גם כן הוא דהוי מצוות עשה. אך לפי **הבה"ג** יתכן דהוי מצות עשה דרבנן, הואיל והבה"ג מנה גם מצוות עשה מדרבנן במנין המצוות שלו, ורק לפי הרמב"ם שמנה במנין המצוות שלו רק מצוות דאורייתא, יש ראי' דס"ל ש"לעולם בהם תעבודו" הוי מצוה דאורייתא, וכן משמע בתוס' פסחים (דף נט. ד"ה אתי עשה) שכתבו דלמדין ממה שר' אליעזר שיחרר עבדו לצורך השלמת מנין, דעשה חמור דהיינו השלמת מנין דוחה עשה הקל דהיינו עשה ד"לעולם בהם תעבודו". ומכיון דתוס' מיירי לענין דחיית עשה דהשלמה שהוא דאורייתא ולמדין מדחיית עשה דלעולם בהם תעבודו מוכרח דס"ל דגם עשה דלעולם בהם תעבודו הוא מצות עשה דאורייתא.
2. **אמנם** בשו"ת **הרשב"א** (ח"א סי' קכז) כ' וז"ל "דהא אשכחן בכמה דוכתי דדחו **חכמים** בידים אפי' **לאו הבא מכלל עשה** לצורך, כר' אליעזר ששיחרר עבדו להשלימו לעשרה, ואקשינן והיכי עביד הכי והאמר רב יהודה כל המשחרר עבדו עובר בעשה שנא' בהם תעבודו, ומשני מצוה שאני". הרי **שהרשב"א** חולק על **הרמב"ם** וס"ל ד"לעולם בהם תעבודו" היא אזהרה בעלמא הנלמדת מכלל עשה שלא לשחררו, ולא שיש מצות עשה להחזיקו בתורת עבד. ולפי **הרשב"א** עכ"פ משמע דהוי איסור דאורייתא מחמת לאו הבא מכלל עשה**. ובאמת** דכשיטת **הרמב"ם** דהוי מצות עשה ולא איסור עשה כתב בהגהות **ברוך טעם** (לספר טורי אבן) חגיגה (דף ב:) לדייק מלשון הגמ' בסוטה (דף ג.) דתני לה יטמא רשות דברי ר' ישמעאל ר"ע אומר חובה. לעולם בהם תעבודו רשות דברי ר' ישמעאל ר"ע אומר חובה. וטוען **הברוך טעם** דכמו דלענין טומאה סובר ר"ע דחובה היינו **קיום** מצוה, וכמו שכ' התוס' בסוטה דיש בזה פטור דעוסק במצוה, כמו"כ לעולם בהם תעבודו חובה, היינו דיש **קיום** מצות עשה במה שהוא מחזיקו לעבדו, ולא איסור עשה גרידא.
3. **ושיטה נוספת** הובא **בחי' הריטב"א** גיטין (דף לח.) בשם מורו שהוא **הרא"ה** וז"ל "דמהא שמעינן דלאו עשה גמור הוא אלא **איסורא דרבנן**, וסמיך לי' אקרא, ור"ע דאמר לקמן חובה חובה דרבנן קאמר" הרי דס"ל **להריטב"א** שאינו מצות עשה כהרמב"ם וגם לא לאו הבא מכלל עשה כהרשב"א אלא איסורא **דרבנן** בעלמא**.ובאמת** נראה סיוע מדברי הגמ' בנדה (דף מז.) שמואל בדק לאמתי' ויהב לה ד' זוזי דמי בושתה, שמואל לטעמי' דאמר שמואל לעולם בהם תעבודו, לעבודה נתתים ולא לבושה. והנה אם נימא דלעולם בהם תעבודו מדאורייתא הוי חיוב א"כ הדיוק ד"ולא לבושה" הוא דאינו חובה רק רשות, ומדוע הוצרך לשלם. אמנם לפי **הריטב"א** ד"לעולם בהם תעבודו" הוא רק מדרבנן א"כ הואיל ומדאורייתא הוי רשות, א"כ הדיוק ד"ולא לבושה" היינו שיש איסור לבושה, ודו"ק. אך **הריטב"א** במגילה (דף כח.) כ' וז"ל והנכון דההיא לא**ו איסורא** דאורייתא ממש או דרבנן אלא מדת חסידות בעלמא, וכענין שאמרו אסור לשחרר עבדו דמשחרר עבדו עובר בעשה". וכבר העירו על **הריטב"א** מדברי הגמ' ברכות (דף מז:) דקרי לה הגמ' מצוה הבא בעבירה, ולפי הריטב"א דס"ל דהוי רק מדת חסידות האיך יתכן דיחשב מצוה הבא בעבירה.
4. **ומצאנו** סתירה בין הסוגיות. בברכות (דף מז:) מיתיבי מעשה בר"א שנכנס לבית הכנסת ולא מצא עשרה ושחרר עבדו והשלימו לעשרה וכו' ומק' הגמ' והיכי עביד הכי והאמר **רב יהודה** כל המשחרר עבדו עובר בעשה שנא' לעולם בהם תעבודו ומתרצת הגמ' לדבר מצוה שאני. ושוב מק' הגמ' מצוה הבאה בעבירה היא ומתרצת הגמ' דמצוה **דרבים** שאני. אמנם בגיטין לא הק' הגמ' דהוי מצוה הבאה בעבירה ונשאר עם התירוץ דמצוה שאני. וכבר עמד בזה **הנודע ביהודה** (קמא חו"מ סי' לט) בשם חתנו וכ' ליישב דבגיטין מוזכר גם שמואל, והרי שמואל ס"ל בסוכה (דף ל.) דביום שני של יו"ט של סוכות שנטילת לולב רק מדרבנן אין חסרון של מצוה הבא בעבירה, וכמו שפי' תוס' (שם) דאין פסול מצוה הבא בעבירה אלא במצוה דאורייתא**. ולפי"ז** הואיל וכתבו תוס' ברכות (דף כ: ד"ה בתפלה) דתפילה היא רק מדרבנן, א"כ לשיטתו ס"ל שמואל דלא שייך מצוה הבא בעבירה במצוה דרבנן, והרי בשחרור עבד לצורך השלמת מנין של תפילה הוא רק מדרבנן. אמנם בברכות מוזכר רק רב יהודה ולא שמואל, ורב יהודה מוכח בדוכתא אחריני דס"ל דבעבירה דרבנן לא אמרי' מהב"ע, שהרי אמר רב יהודה שופר של שלמים לא יתקע ואם תקע לא יצא. ומק' התוס' דלא שייך מעילה בשלמים. וטוען **הנודב"י** דלפי ר' יהודה גם בעבירה דרבנן שייך שאינו יוצא בו משום מהב"ע. ולפי"ז י"ל דה"ה היכא שהמצוה רק דרבנן יש בו משום מהב"ע, ולכן מק' הגמ' דלמרות שתפלה היא רק מצוה דרבנן הרי רב יהודה ס"ל דיש מצוה הבא בעבירה בדרבנן, והרי התם לא הוזכר שמואל כלל רק ר' יהודה, ולכן הוצרך לתרץ מצוה דרבים שאני. **והנודע ביהודה** עצמו כ' על דברי חתנו אלו שהם דברים ישרים ונכונים ודברי טעם.
5. **אך** באמת הי' מקום ליישב דהכלל דמצוה הבא בעבירה הוא רק היכא שיש עבירת **לאו** או עכ"פ **איסור עשה**, אבל היכא שיש מצות עשה ורק שהוא מבטלו בזה י"ל דלא מקרי מצוה הבא בעבירה רק שחיסר מצוה. ולפי"ז יש ליישב דנחלקו הסוגיות בזה, דשיטת הגמ' בגיטין היא דלעולם בהם תעבודו היא מצות עשה וכשיטת הרמב"ם שהבאנו [ס"ק א] , וא"כ לא קשה כלל שיהא בזה מצוה הבא בעבירה. אמנם הסוגיא בברכות ס"ל דלעולם בהם תעבודו הוא איסור עשה כהרשב"א ושפיר י"ל בזה מהב"ע, וכך ביאר **הקהלות יעקב** יבמות (סי' טו). **ובפשטות** לפי הרמב"ם י"ל דגם סוגיא דברכות ס"ל דלעולם בהם תעבודו הוי מצות עשה, אלא דס"ל הך סוגיא דגם ביטול מצות עשה נחשב עבירה, ובפרט דהביטול מצוה בשחרור אינו כדרך שאר ביטול מצות עשה שהיא בשוא"ת, אלא כאן היא בקו"ע דבשעת שחרור יש כאן הפקעה על להחזיקו בתורת עבד [והוא משום דעיקר המצוה היא במה שמחזיקו בתורת עבד], וכך נקט **השעה"מ** (פ"ו הל' שבועות הל' ה) ודלא **כהמהריב"ל** (ח"ד סי' ד) שנקט דכתיבת גט שחרור נחשב ביטול העשה בשוא"ת משום דעיקר המצוה הוא לעבוד בהם ומניעת העבודה היא בשוא"ת. ובאמת דמה שמבואר לענין דבר גזול שאינו יוצא בו ידי מצוה משום מהב"ע, כתב **האמרי בינה** (או"ח סי' יד) לראי' מזה דגם בביטול מצות עשה שייך מהב"ע, שהרי כל דינו של מהב"ע הוא רק היכא שעובר עבירה בשעת קיום המצוה, והרי מצד הלאו של לא תגזול עובר רק בשעת גזילה, ובהכרח דמה דנחשב מהב"ע הוא מצד העשה של והשיב את הגזילה. אך עדיין יש לדון לפי הסוגיא דגיטין דאין ראי' מגזל, דהתם יתכן דנחשב מהב"ע מצד שהחפצא הוא גזול, וזה פסול מצד החפצא דומיא דפיסח ועיור שהוזכר שם בקרא. ובזה **י"ל** דרק היכא שעבירת הלאו אינו גורם לדין בעצם החפצא אז בעי שיעבור הלאו בזמן קיום המצוה, אבל היכא שהעבירה נתפס בעצם החפצא כמו בגזילה התם לא איכפת לן במה שעבר על הלאו קודם קיום המצוה, ונחשב מצד החפצא מצוה הבא בעבירה.
6. **אמנם** באמת **צ"ב** בהנך שתי סוגיות מדוע לא הקשו בפשיטות דהאיך דחי עשה דתפילה בציבור עשה ד"לעולם בהם תעבודו" ומאי אולמא האי עשה מהאי עשה. ומצאנו בתוס' פסחים (דף נט. ד"ה אתי עשה) שכ' להקשות דלא הוי בעידנא הואיל דעבר על שחרור עבדו לפני שמקיים מצוה דתפילה בציבור, ומתרץ דרק בעשה דוחה ל"ת בעי שהדחיי' תהא בעידנא דמקיים המצוה, אבל עשה חמור שדוחה עשה הקל מועיל אפי' אם אינו בעידנא. אמנם כלפי קושייתינו דמאי אולמא האי עשה מהאי עשה, הרי עדיין לא ידענו שזה עשה חמור. ובאמת דגם מה שהביאו תוס' מהגמ' בגיטין דלא קאמר מצוה דרבים שאני, ואפי"ה מחשיבו לעשה חמור **צ"ב**, דאיך יחשב עשה חמור בלי להזכיר דהוי מצוה דרבים. אך באמת הי' אפשר ליישב דסוגיא דגיטין ס"ל דמשחרר עבדו אינו מצות עשה אלא איסור עשה, וס"ל **כהרשב"א** הובא **במל"מ** (הל' נערה בתולה) דעשה דוחה איסור עשה, משום דלענין דחייה נחשב איסור עשה כלאו, וא"כ זה לא הוקשה לגמ' כלל האיך דוחה עשה דתפילה בציבור לעשה דשחרור עבדו, הואיל ושחרור עבדו אינו מצות עשה אלא איסור עשה.
7. **אך** הסוגיא דברכות שמק' בכל זאת דהוי מצוה הבא בעבירה י"ל כמו שכתב **באחיעזר** (ח"ד סי' עה) דהוי לשון מושאל ואין הכוונה למהב"ע, ורק דהאיך יכול לדחות עשה מחמת עשה, ומתרץ עשה דרבים שאני, ובזה יש לבאר ע"ד התוס' בפסחים דזה הוי סיבה להחשיבו כעשה חמור. [ויש להוסיף דאם הסוגיא בברכות ס"ל דמשחרר עבדו הוי מצות עשה בהכרח דקושיית הגמ' מהב"ע הוא לשון מושאל כהאחיעזר כי יתכן דלא שייך בביטול מצות עשה שיחשב עבירה לענין מהב"ע] ובאופן נוסף י"ל דהגמ' בברכות ס"ל דאין עשה דוחה איסור עשה, ולא מיחשב איסור עשה כלאו לענין דחיי', ודלא כהרשב"א הנ"ל וכמו שכתבו להוכיח **השאגת אריה** (סי' לג) **והמנחת חינוך** (מצוה צ) מקושיית הגמ' פסחים (דף נט.) כשמק' הגמ' דניתי עשה דפסח וידחה עשה דהשלמה דמאי אולמא האי עשה מהאי עשה, והרי עשה דהשלמה הוי איסור עשה שלא להקריב לאחר תמיד של בין הערבים, ואפי"ה ס"ל לגמ' דאין עשה אחר דוחה אותה. ולפי הסוגיא דגיטין דס"ל כהרשב"א נצטרך לבאר כהאחרונים שכ' דעשה דהשלמה הוי מצוה להקריב בין שני התמידין ולא איסור עשה, ולכן שפיר מק' הגמ' מאי אולמא האי עשה מהאי עשה.
8. **ועדיין** כל זה **צ"ב**, דבשלמא אם העשה דמנין בציבור הוי דאורייתא בתפילה אז אפשר להבין מה שדוחה עשה "דלעולם בהם תעבודו" אבל כיון שהוא רק מדרבנן, ורק בקריאת פרשת זכור כתב **הרא"ש** ברכות (שם) דהוי דאורייתא בציבור, ומשמע דר' אליעזר שיחרר לקדיש וקדושה שבזה הוא רק דרבנן, א"כ שוב קשה האיך באמת דוחה לעשה דאורייתא. ומכח קושיא זו ביאר **הריטב"א** בשם **הרא"ה** [הובא אצלינו ס"ק ג] דלעולם בהם תעבודו הוא אסמכתא ואסור לשחרר **רק** **מדרבנן**. ויש לתרץ לפי שיטת הגמ' ברכות דזה באמת הית' קושיית הגמ' בלשון מושאל של מהב"ע [ועל דרך שכ' האחיעזר הובא ס"ק הקודם], ומתרץ דמצוה דרבים שאני, והיינו דמצוה דרבים אע"ג שהוא רק מדרבנן דוחה לעשה דאורייתא. ומזה למדו **תוס'** בכמה דוכתי **והרא"ש** (שם) דאבילות דאורייתא נדחה מפני שמחת יו"ט האחרון דרבנן, והקשו מזה על הבה"ג שפסק שאין אבילות דאורייתא נדחה מפני מצוה דרבים של שמחת יו"ט דרבנן.
9. **אך** לפי הגמ' בגיטין דלא משני מצוה דרבים **צ"ב**, האיך מצוה דרבנן גרידא יכול לדחות עשה דלעולם בהם תעבודו דאורייתא. ונראה דהסוגיא בגיטין מוכיח **כהרשב"א והר"ן** דכל עצמו של איסור לעולם בהם תעבודו הוא משום לא תחונם, ולכן היכא שיש לו ריוח מצוה לא מיחשב חנינה ונחשב כנותן לו דמי עצמו. אך לכאורה זה יתכן רק אם גדרו הוא איסור עשה דאז י"ל דהוא מצד לא תחונם, אבל אם גדרו קו"ע כהרמב"ם אז לכאורה יש מצוה להחזיקו בתורת עבד ואינו מצד לא תחונם. **והטורי אבן** חגיגה (דף ב:) כ' להק' לפי **הרשב"א והר"ן** על הגמ' ברכות מדוע מק' דהוי מהב"ע והוצרך לתרץ דמצוה דרבים שאני, והא כיון דמקיים מצוה אינו נחשב חנינה ואין כאן עבירה, וא"כ סגי מצוה בעלמא וכמו שמבואר בגיטין. ובהגהות **ברוך טעם** כ' ליישב סוגיא דברכות, דבאמת ממ"נ יש לו קיום מצוה גם אם אינו משחרר ולא ירויח תפילה בציבור, שהרי מקיים מצוה דלעולם בהם תעבודו, ולכן מק' הגמ' דא"כ לשחרר הוי מהב"ע שאינו מרויח כלום ע"י זה, ויש כאן משום לתא דלא תחונם. ומתרץ הגמ' דיש כאן ריוח של מצוה דרבים של תפילה בציבור, לעומת לעולם בהם תעבודו שהיא מצוה דיחיד,ולכן אין כאן משום לא תחונם וממילא אינו עובר על לעולם בהם תעבודו. אך לפי"ז שוב **צ"ב** בסוגיא דגיטין, דהאיך מועיל מצוה גרידא שלא יחשב לא תחונם, הא אינו מרויח כלום בשחרורו הואיל ובלי השחרור יש לו קיום מצוה ד"לעולם בהם תעבודו". **וכנראה**, דסוגיית הגמ' בגיטין ס"ל דלעולם בהם תעבודו אינו מצות עשה לקיים אלא איסור עשה, ושפיר נחשב שמרויח קיום מצוה לעומת עבירה של איסור עשה.