בס"ד  **דרשת בר מצוה שמואל פרץ הלוי קארפ נ"י**

1. **בפרשת בהר** (פרק כה,מו) והתנחלתם אותם לבניכם אחריכם לרשת אחוזה **לעולם בהם תעבודו** ובאחיכם בני ישראל איש באחיו לא תרדה בו בפרך. ונחלקו הראשונים בגדר צווי התורה ד"לעולם בהם תעבודו". שיטת **הרמב"ם** בספר המצוות (מצוה רלה) שכ' וז"ל "היא שצונו בדין עבד כנעני, והוא **שנעבוד בו לעולם** ושאין לו חירות אלא בשן ועין וכו' ". ומבאר **הר"י פערלאוו** על **הרס"ג** (חלק העשין עמוד תי) דהואיל והרמב"ם מנה זאת במנין המצוות מבואר דס"ל ד"לעולם בהם תעבודו" הוא מצות עשה ולא דהוי איסור עשה, והיינו שכוונת התורה היא קיום של להחזיקו בתורת עבד, ולא שהתורה באה להזהירו שלא לשחררו בחינם. ודעת **הבה"ג** גם כן הוא דהוי מצוות עשה. אך לפי הבה"ג יתכן דהוי מצות עשה דרבנן, הואיל והבה"ג מנה גם מצוות עשה מדרבנן במנין המצוות שלו, ורק לפי הרמב"ם שמנה במנין המצוות שלו רק מצוות דאורייתא, יש ראי' דס"ל ש"לעולם בהם תעבודו" הוי מצוה דאורייתא. אמנם בשו"ת **הרשב"א** (ח"א סי' קכז) כ' וז"ל "דהא אשכחן בכמה דוכתי דדחו **חכמים** בידים אפי' **לאו הבא מכלל עשה** לצורך, כר' אליעזר ששיחרר עבדו להשלימו לעשרה, ואקשינן והיכי עביד הכי והאמר רב יהודה כל המשחרר עבדו עובר בעשה שנא' בהם תעבודו, ומשני מצוה שאני". הרי **שהרשב"א** חולק על **הרמב"ם** וס"ל ד"לעולם בהם תעבודו" היא אזהרה בעלמא שלא לשחררו, ולא שיש מצות עשה להחזיקו בתורת עבד. ולפי **הרשב"א** עכ"פ משמע דהוי איסור דאורייתא מחמת לאו הבא מכלל עשה, אך יש עוד שיטה הובא **בחי' הריטב"א** גיטין (דף לח.) בשם מורו וז"ל "דמהא שמעינן דלאו עשה גמור הוא אלא איסורא דרבנן, וסמיך לי' אקרא, ור"ע דאמר לקמן חובה חובה דרבנן קאמר" הרי דס"ל **להריטב"א** שאינו מצות עשה כהרמב"ם וגם לא לאו הבא מכלל עשה אלא איסורא דרבנן בעלמא.אך **בתוס'** ברכות (דף מז: ד"ה מצוה) מבואר דלעולם בהם תעבודו הוא דאורייתא, וכן בתוס' מו"ק (דף יד: )
2. **ובאמת** נראה סיוע מדברי הגמ' בנדה (דף מז.) שמואל בדק לאמתי' ויהב לה ד' זוזי דמי בושתה, שמואל לטעמי' דאמר שמואל לעולם בהם תעבודו, לעבודה נתתים ולא לבושה. והנה אם נימא דלעולם בהם תעבודו מדאורייתא הוי חיוב א"כ הדיוק ד"ולא לבושה" הוא דאינו חובה רק רשות, ומדוע הוצרך לשלם. אמנם לפי **הריטב"א** ד"לעולם בהם תעבודו" הוא רק מדרבנן א"כ הואיל ומדאורייתא הוי רשות, א"כ הדיוק ד"ולא לבושה" היינו שיש איסור לבושה, ודו"ק. אך **הריטב"א** במגילה (דף כח.) כ' וז"ל והנכון דההיא לאו **איסורא** דאורייתא ממש או דרבנן אלא מדת חסידות בעלמא, וכענין שאמרו אסור לשחרר עבדו דמשחרר עבדו עובר בעשה". וכבר העירו על **הריטב"א** מדברי הגמ' ברכות (דף מז:) דקרי לה הגמ' מצוה הבא בעבירה, ולפי הריטב"א דס"ל דהוי רק מדת חסידות האיך יתכן דיחשב מצוה הבא בעבירה.