בס"ד  **הערות לדף מ:-דף מא.**

1. **מתנ'. אין נותנין את הקמח לתוך החרוסת. בתוס' רי"ד** מק' מהברייתא לעיל דהרוצה שימלול נותן את הקמח ואח"כ נותן את החומץ, הרי משמע שהחומץ מעכב את החימוץ והכא משמע שממהר להחמיץ בגלל החומץ. ומתרץ דהתם כשהקדירה ע"ג האור מפני שהקמח מתבשל אינו מחמיץ, ואע"ג דיש סברא דאדמבשל לי' מחמיץ אפי"ה כיון שהחומץ חריף ממהר בישולו ואינו מחמיץ, אבל בחומץ צונן ממהר להחמיץ ביותר ומשו"ה ישרף מיד. אך לפי ר' יוסי דס"ל דחומץ צונן צומת ואינו מחמיץ פליג על מתנ' דהרי במתנ' מבואר דהוי טעם להחמיץ ק"ו שאינו צומת. אך לפי מה שכ' **המכתם** שהיו בו תבלינים חמים וחדים א"כ י"ל דשאני חרוסת מחומץ. **מיהו** לפי"ז **צ"ב** להלן (דף מא.) שמדמין חרוסת לחומץ משמע כהתוס' רי"ד שכל החימוץ הוא מצד חומץ, וכך מבואר ברש"י כאן (ד"ה חרוסת). אמנם יש לדחות דהגמ' מתכוין לומר דעכ"פ יש בו גם חומץ וא"כ שיחמיץ מצד החומץ שבו, אבל איה"נ דיש עוד רוב תבלינים.
2. **רש"י ד"ה סכין. בשעת צלייתו. במכתם** הוסיף דהיינו כמו שדרך לסוך את הצלי בשום ושמן.
3. **רש"י ד"ה ומטבילין. בשעת אכילתו.** מבאר **המכתם** דהיינו כדרך שמטבילין בשעת אכילה בחרדל ובשאר מיני טיבול.
4. **גמ'. אבל לתוך חרוסת ישרף מיד. בתוס' חכמי אנגלי'** מק' מדוע ישרף קודם שיחמיץ ומתרץ דישרף מיד דחיישינן שמא יחמיץ. ובספר **המכתם** כ' ליישב וז"ל "ואותו החרוסת שהוא מין טבול שהיו נותנין בו חמץ ומרוב חום שאר התבלין שהיו בו והי' בו מים ג"כ **ממהר** להחמיץ **עד שלא היו יכולין לשמרו בשום פנים מלהחמיץ**, ולכך אמר אבל לא לתוך החרוסת **וישרף מיד**".
5. **רש"י ד"ה מחלוקת. לפי שהוא חזק ואין מניחה מהר להחמיץ**. **במהר"ם חלאווה** הביא בשם רש"י באו"א קצת שחוזק החרדל אופה אותו, **ולפי"ז** כ' דלרש"י אפי' משהה אותו בחרדל מותר. אמנם ברש"י כ' שמעכב ומאריך זמן עד שיחמיץ ולא שאופה אותו. **עוד** כתב בשם **הירושלמי** דחלוק חרדל מחרוסת בזה שבחרדל אין משהין אותו דמפיג טעמו, משא"כ בחרוסת משהין אותו לכן ישרף מיד.