בס"ד

יום ד' לסדר "ולקחתי אתכם לי לעם" תשע"ד לפ"ק

לכבוד הר"ר יצחק אפרים קאופמן וביתו.

**שמחתי** באומרים לי שאחרי שזכיתם להכניס צאצאיכם לחופה ולהקים בתי מלכות בישראל ע"פ אמרם.ז"ל מאן **מלכי** רבנן, ופירות אילנותיכם מתוקים ביגיעת התורה יעידו על האילנות שחנטו ממנו שטעם עצו ופריו שוה, וגם אנו זוכים כעת לשנים מבניך שמפארים את חבוריתנו ומאירים ומשמחים לב כל רואיהם ביגיעתם ובשקיעתם בלימוד התורה הק'.

**שמעתי** שהס"ת נכתב כדי לקיים מצות כתיבת ס"ת ללא שום הקדשה לעי"נ כיאה לכל מקיים מצוה שלא להשתמש בקיום המצוה לעי"נ. אמנם כבר שמענו מרבותינו דכל מצוה שבן מקיים אפי' בלי לכוין שיהא בזה עילוי נשמה, היות שברא כרעא דאבוה יש בזה ממילא עילוי נשמה. **אמנם** כת"ר קיים בעצמו מאמר דהע"ה "במצוותיו חפץ מאד" ודרשו חז"ל במצותיו ולא שכר מצותיו. איננך מחפש להשיג רווחים ע"י קיום המצוה רק את עצם המצוה. ובאמת מי שמקיים בעצמו "את צנועים חכמה" הוא זה שיש לו את הזכות להתחבר בפנימיות המצוה שהיא כתיבת השירה עצמה. ולא אמנע מלהקדיש הדפסת הקונטרס **לעי"נ** אביך הר"ר **חיים זונדל בן הר"ר יוסף דוד** ז"ל **ולעי"נ** אחיך הר"ר **דניאל בן הר"ר חיים זונדל** ז"ל.

**בגמ'** קידושין (דף ל.) אמר ריב"ל כל המלמד את בן בנו תורה מעלה עליו הכתוב כאילו קיבלה מהר סיני שנא' והודעתם לבניך ולבני בניך וסמיך לי' יום אשר עמדת לפני ה' אלוקיך בחורב. ובמנחות (דף ל.) אמר ר' יהושע בר אבא אמר רב גידל אמר רב דאם כתבו מעלה עליו הכתוב כאילו קיבלו מהר סיני. ובנמוקי יוסף (הל' ס"ת) כתב וז"ל שיש למדת רחמים לומר כמו שטרח טורח זה כן הי' טורח ללכת במדבר כדי לקבל תורה מהר סיני". ונראה, דעל דרך זה י"ל דגם המלמד את בן בנו תורה ודואג וטורח שלא תפסק שלשלת התורה ממנו מדת הרחמים מחשיבה כאילו הי' טורח לקבל תורה בהר סיני. ובפרט שכת"ר טורח תמיד בקביעות עיתים ואינו חוסך שום טירחא בכדי שיהא תורתו קבע.

**בפרשת** שופטים מצאנו בס"ת של מלך (דברים יז, יט) שצותה התורה והית' עמו וקרא בו כל ימי חייו למען ילמד ליראה את ה' אלוקיו לשמור את כל דברי התורה הזאת ואת החקים האלה לעשותם. ומבאר החלקת יעקב (דרשות) דכוונת המקרא דקורא בו כל ימי חייו אינו רק דתמיד צריך ללמוד בו, אלא דכל אירוע ומקרה שעבר על המלך במשך ימי חייו, הי' צריך להתבונן וללמוד מתוך הס"ת האיך להתנהג במצב כזה.

**ואסיים** בברכה שתזכה להגדיל תורה אתה ונוות ביתך תחי' מתוך בריאות ומנוחת הנפש והרחבת הדעת, ותזכו לראות רק נחת דקדושה מכל צאצאיכם עדי יבא גואל בב"א

החותם לכבוד המצוה.

אלימלך קארפ